ორელანინი

ორელანინი — საშიში მიკოტოქსინი, რომელიც აზიანებს თირკმელებს, საყრდენ-მამოძრავებელ სისტემასა და სუნთქვის ორგანოებს. ადამიანის ორგანიზმის დაზიანების დრო შეიძლება 12-14 დღემდე გაგრძელდეს, ამიტომ მოწამვლის ზუსტი დროის დადგენა საკმაოდ რთულია. სტრუქტურულად, ის არის ბიპირიდინ N-ოქსიდური ნაერთი, რომელიც გარკვეულწილად დაკავშირებულია ჰერბიციდ დიკვატთან.

ორელანინი საზოგადოების ყურადღების ცენტრში პირველად 1952 წელს მოექცა, როდესაც პოლონეთის ქალაქ კონინში 102 ადამიანი მოიწამვლა, ხოლო მათგან 11 ადამიანი გარდაიცვალა. ორელანინის შემცველი ყველაზე ცნობილი სოკოებია კორტინარიუსისებრთა ოჯახის რამდენიმე წარმომადგენელი, მათ შორის: Cortinarius orellanus, Cortinarius rubellus, Cortinarius henrici, Cortinarius rainerensis და Cortinarius bruneofulvus.

რესურსები ინტერნეტში


სქოლიო

კატეგორია:მიკოტოქსინები
კატეგორია:ალკალოიდები